als_Latn bos_Latn tur_Latn
Partia Demokratike ka nisur protesten e programuar per sot para Kuvendit. Qindra protestues, te mbeshtetur edhe nga deputetet e PD-se, jane mbledhur para hyrjes se Parlamentit ku kane kerkuar doreheqjen e Ilir Metes.
Qarkullimi i makinave ne kete zone eshte bllokuar nga policia, e cila ka krijuar edhe nje kordon sigurie per mbarevajtjen e protestes se opozites.
Protesta ka nisur 30 minuta para nisjes se seances parlamentare, duke i detyruar deputetet e mazhorances te kalojne permes turmes se pjesemarresve.
Pas hyrjes ne Kuvend, deputetet e opozites jane ulur ne karriget e tyre, nderkohe qe kreu i Kuvendit Meta nuk ndodhej dhe ne vend te tij ishte zevendeskryetari Vangjel Dule. Po ashtu, gjate seances ka munguar edhe ish-kryeministri Sali Berisha.
Pas fjales se marre nga deputeti Eduard Halimi, i cili kerkoi doreheqjen e Metes, duke theksuar se “Kryetari ne ikje i Kuvendit eshte fshehur serish nga frika”, opozita ka braktisur Kuvendin, duke dale ne grup nga salla.
I gjithe grupi parlamentar me pas iu drejtua protestuesve qe ishin mbledhur para Kuvendit.
als_Latn als_Latn als_Latn als_Latn als_Latn als_Latn